|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  94. | *Наставна јединица*  Упитно-односне заменице | | |
| *Циљеви часа:*  Ученици треба да примене знање о упитно-односним заменицама у језичкој култури. | | | |
| *Тип часа:* Обрада | | | |
| *Облик рада:* Фронтални, индивидуални | | | |
| *Метода рада:* Дијалошка, монолошка | | | |
| *Наставна средства:* Српски језик, 72 – 74 | | | |
| *Образовни стандарди за наставну јединицу:*  CJ.1.3.4. препознаје врсте речи; зна основне граматичке категорије променљивих речи; примењује књижевнојезичку норму у вези с облицима речи CJ.2.3.3. познаје врсте речи; препознаје подврсте речи; уме да одреди облик променљиве речи  CJ.3.3.4. познаје подврсте речи; користи терминологију у вези са врстама и подврстама речи и њиховим граматичким категоријама | | | |

|  |
| --- |
| *Ток и садржај часа* |
| *Уводни део часа*    – У уводном делу часа ученици се подсећају различитих врста речи. |
| *Главни део часа*  Прочитај одломак и обрати пажњу на речи који и какав.  Претражио је затим кукурузишта, усамљене љескаре ивицом ливада, најзад и црквени таван, али је тамо само поплашио неког побожног мачора који је ловио црквене врапце.(...) Па зар он већ годинама највише не ратује и не надмудрује се баш с њима! Како би он онда и могао да живи на земљи, а да не зна гдје су они, чиме се баве и какве подвале смишљају.  Тужан би живот био без тога.  Подвучене су две придевске заменице: ***који*** и ***какве***. Поново прочитај реченице у којима се јављају и размисли која је њихова улога.  ...али је тамо само поплашио неког побожног мачора **који** је ловио црквене врапце.  **Какве** подвале смишљају?  Оне служе да се помоћу њих постави питање или казују да се нешто односи на неки појам. То су **упитно-односне заменице**.  Њима почињу упитне реченице или зависне предикатске реченице (о њима ћеш учити касније).  ***Који*** је следећи час? Понео сам диск ***који*** си ми дао.  ***Чији*** је одговор најпрецизнији? То је дете ***чији*** су родитељи закаснили.  ***Каква*** је била журка? Хоћу да знам ***каква*** је то гужва.  ***Колика*** је кирија за тај стан? Питао сам ***колики*** џепарац ћу имати.  **Упитно-односним заменицама** се постављају питања или се казује да се нешто односи на претходно поменути појам.  Као и остале придевске заменице, и оне се мењају по падежима и имају сва три рода и оба броја.  м. р. ж. р. ср. р.  једн. Какав је сладолед? Каква је пита? Какво је време?  мн. Какви су уштипци? Какве су палачинке? Каква су та језера?  ● Допуни следеће реченице упитно-односном заменицом ***који*** у одговарајућем падежу.  Н. *Који* дечак није ту?  Г. Од \_\_\_\_\_\_\_\_\_\_\_\_\_дечака си узео свеску?  Д. \_\_\_\_\_\_\_\_\_\_\_\_\_\_дечаку си дао лењир?  А. То је дечак \_\_\_\_\_\_\_\_\_\_\_\_\_си видео.  В. /  И. Оно је дечак са \_\_\_\_\_\_\_\_\_\_\_\_\_\_си био на тренингу.  Л. О \_\_\_\_\_\_\_\_\_\_\_\_\_\_\_\_дечаку си говорио? |
| *Завршни део часа*  До краја часа ученици вежбају промену упитно-односних заменица по падежима.  Упитно-односна заменица који у акузативу може имати два  облика:  – ако заменица упућује на нешто живо, облик је: *којег(а)* /*ког(а)*  - као генитив  – ако заменица упућује на нешто неживо, облик је: *који* – као  номинатив. |
| *Образовни исходи за наставну јединицу:*  Ученик је у стању да:   * одреди врсте и подврсте заменица, као и њихов облик.   *Анализа часа (запажања наставника)* |