|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  47. | *Наставна јединица*  Гласовне промене: *Палатализација* | | |
| *Циљеви часа:*  Ученици треба да науче у којим се условима дешава палатализација и да своје знање примене у правилном изражавању. | | | |
| *Тип часа:* Обрада | | | |
| *Облик рада:* фронтални, индивидуални | | | |
| *Метода рада:* Дијалошка, монолошка | | | |
| *Наставна средства:* Српски језик, 36 – 39 | | | |
| *Образовни стандарди за наставну јединицу:*  CJ.2.3.2. препознаје гласовне промене;  CJ.3.3.2. познаје гласовне промене (уме да их препозна, објасни и именује). | | | |

|  |
| --- |
| *Ток и садржај часа* |
| *Уводни део часа*    – У уводном делу часа обнављају се усвојена знања о непостојаном А и промени Л у О. |
| *Главни део часа*    – У првом делу часа ученицима се дају примери у којима је извршена палатализација. Нпр. Именица *тишина* изведена је од придева *тих*.  ти**х** + -*ина* > ти**ш**ина  **↓ ↓**  основа суфикс  Задњонепчани сугласник ***х*** нашао се испред самогласника ***и*** и прешао је у предњонепчано ***ш***.  ве**к** + -*ан* > вечан  Придев *вечан* изведен је од именице *век*. У овом случају задњонепчано ***к*** нашло се испред непостојаног ***а*** и прешло у предњонепчано ***ч***.  ● Прочитај следећи пример:  друг + -*е* > дру**ж**е.  Када се задњонепчано ***г*** нађе испред самогласника ***е***, које је у овом случају наставак за облик, прелази у предњонепчано ***ж***.  У другм делу часа наводи се дефиниција и случајеви када се врши палатализација.  **Палатализација** је промена задњонепчаних сугласника ***к***, ***г***, ***х*** испред непостојаног ***а****,* ***и*** и ***е*** у предњонепчане сугласнике ***ч***, ***ж***, ***ш***.  Та промена се дешавала у прошлости српског језика. Данас пратимо само резултате те промене.  Палатализација се најчешће врши:  а) у вокативу једнине именица мушког рода: *војник – војниче, друг –*  *друже, дух – душе* и сл.;  б) у презенту глагола чији се корен завршавао сугласницима *к, г*: *пећи*  *(пек-), моћи (мог-) – може* и сл.;  в) при грађењу речи: *круг – кружић, друг – дружина, прах – прашина*;  *мука – мучити, грех – грешити; смех – смешан* и сл. |
| *Завршни део часа*     * У завршном делу часа пажња се поклања изуцима од гласовне промене. Наводе се примери попут Миличин, Олгин, Анкин... |
| *Образовни исходи за наставну јединицу:*  Ученик је у стању да:   * разликује врсте гласовних промена у једноставним примерима и примењује књижевнојезичку норму.   *Анализа часа (запажања наставника)* |