|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  91. | *Наставна јединица*  Лектира: *Епске народне песме о боју на Косову* | | |
| *Циљеви часа* Анализа текста, развијање позитивних карактерних особина, уважавање уметности. | | | |
| *Тип часа* Обрада | | | |
| *Облик рада* Фронтални, индивидуални | | | |
| *Метода рада* Дијалошка, истраживачка | | | |
| *Наставна средства* Читанка, 122 – 128 | | | |
| *Образовни стандарди за наставну јединицу:*  CJ.1.4.3. разликује основне књижевне родове: лирику, епику и драму CJ.1.4.4. препознаје врсте стиха (римовани и неримовани; осмерац и десетерац) CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, контраст) CJ.2.4.9. уме да води дневник о прочитаним књигама  CJ.3.4.1. наводи наслов дела, аутора, род и врсту на основу одломака, ликова карактеристичних тема и мотива CJ.3.4.7. изражава свој став о конкретном делу и аргументовано га образлаже CJ.3.4.8. повезује књижевноуметничке текстове с другим текстовима који се обрађују у настави | | | |

|  |
| --- |
| *Ток и садржај часа* |
| *Уводни део часа*   * Ученицима се поставља питање шта знају о Косовки Девојци из ликовне културе. * Обрађује се песма Косовка Девојка*.* |
| *Главни део часа*    Питања за анализу.  Опиши изглед Косовке Девојке која након Косовског боја одлази на разбојиште. Шта она тамо носи и шта тамо ради?   С ким Косовка Девојка разговара на бојишту? Шта на основу изгледа Орловића Павла закључујеш о трагичности тог боја? Ко су *три војводе бојне* о којима разговарају Орловић Павле и Косовка Девојка? Зашто су јој они важни? Чиме је пре одласка у бој дарује свако од њих? Због чега? Опиши изглед сваког од њих, као и атмосферу и расположење јунака пред бој, на основу онога што Косовка Девојка говори Орловићу Павлу. Шта Косовка Девојка од Орловића Павла сазнаје о њиховој судбини? Како њихова трагедија и трагедија целог српског народа утиче на судбину Косовке Девојке?  Како она реагује на трагичну вест коју сазнаје од Орловића Павла? Окарактериши  Косовку Девојку на основу њених поступака и осећања.   Коју стилску фигуру је употребио народни певач како би дочарао трагичност судбине јунака у Косовском боју? Наведи те стихове које изговара Орловић Павле.   Пронађи у уџбенику за историју, у библиотеци или путем интернета податке о стању у Србији након Косовске битке, па на основу тога закључи каква је била тада судбина српских жена. |
| *Завршни део часа*  - Ученицима се даје задатак да прочитају код куће песму Смрт Мајке Југовића и да напишу задатак на тему: Судбина женских ликова у средњем веку. |
| *Образовни исходи за наставну јединицу:*  Ученик је у стању да:   * одреди род књижевног дела и књижевну врсту; * прави разлику између дела лирског, епског и драмског карактера; * анализира структуру лирске песме (строфа, стих, рима); * разликује појам песника и појам лирског субјекта; појам приповедача у односу на писца; * увиђа звучне, визуелне, тактилне, олфакторне елементе песничке слике; * илуструје веровања, обичаје, начин живота и догађаје у прошлости описане у књижевним делима;   – уважава националне вредности и негује културноисторијску баштину.  *Анализа часа (запажања наставника)* |