|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  130. | *Наставна јединица*  Језичка култура: Аугментативи, деминутиви | | |
| *Циљеви часа:* Богаћење речника | | | |
| *Тип часа*: Утврђивање | | | |
| *Облик рада:* Индивидуални | | | |
| *Метода рада:* Текст метода | | | |
| *Наставна средства*: Српски језик,114 – 116 | | | |
| *Образовни стандарди за наставну јединицу:* CJ.2.3.4. познаје основне начине грађења речи (извођење, слагање, комбинована творба, претварање) CJ.3.3.4. познаје подврсте речи; користи терминологију у вези са врстама и подврстама речи и њиховим граматичким категоријама | | | |

|  |
| --- |
| *Ток и садржај часа* |
| *Уводни део часа*  Навести неколико изведеница са увећаним значењем. Ученици сами могу да наведу сопствене примере. |
| *Главни део часа*  АУГМЕНТАТИВИ су речи које означавају нешто увећано у односу на основну реч: *бубетина* (*буба*), *пећинчина* (*пећина*), *тортетина* (*торта*), *коњина* (*коњ*) итд. То су најчешће именице.  Неки аугментативи поред означавања нечег увећаног, имају и погрдно значење. То је значење којим се често жели изразити увредљив, неуљудан став према некоме или нечему: *главурда*, *ручерда*, *носина*, *жентурача, коњина*.  Речи које имају погрдно значење називају се ПЕЈОРАТИВИ.  ДЕМИНУТИВИ (умањенице) су речи које означавају нешто умањено у односу на основну реч: *птичица* (*птица*), *сеоце* (*село*), *коцкица* (*коцка*), *пешкирче* (*пешкир*), *зечић* (*зец*), *ножица* (*нога*) итд.  Речи често могу да означавају и називе, имена од милоште, којима се означава неко драг, мио или нешто што је драго, мило. Такве речи називају се ХИПОКОРИСТИЦИ. Велики број деминутива су и хипокористици. На пример: *јагњенце*, *детенце*, *печуркица*, *мајчица*, *зечић, кученце* итд.  Понекад и деминутиви могу имати погрдно значење. Када се употребе тако, онда означавају подсмешљив однос онога ко говори према ономе о коме или о чему говори. На пример: *писарчић*, *официрчић*, *интелектуалчић*, *извештајчић* и сл. |
| *Завршни део часа*  Ученици сами наводе примере до краја часа. Трагају за примерима на књижевном тексту. |
| *Образовни исходи за наставну јединицу:*  Ученик је у стању да:   * разликује и гради аугментативе и деминутиве.   *Анализа часа (запажања наставника)* |