|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  75. | *Наставна јединица*  Лектира: Епске народне песме о Марку Краљевићу | | |
| *Циљеви часа* Анализа текста, развијање позитивних карактерних особина, уважавање народне књижевности и уметности. | | | |
| *Тип часа* Обрада | | | |
| *Облик рада* Фронтални, индивидуални | | | |
| *Метода рада* Дијалошка, истраживачка | | | |
| *Наставна средства*  Читанка, 104 – 109 | | | |
| *Образовни стандарди за наставну јединицу:*  CJ.1.4.3. разликује основне књижевне родове: лирику, епику и драму;  CJ.1.4.5. препознаје различите облике казивања у књижевноуметничком тексту: нарација, дескрипција, дијалог и монолог;  CJ.1.4.7. уочава битне елементе књижевноуметничког текста: мотив, тему, фабулу, време и место радње, лик...;  CJ.1.1.9. способан је за естетски доживљај уметничких дела;  CJ.2.4.8. уочава разлику између препричавања и анализе дела; CJ.3.4.6. тумачи различите елементе књижевноуметничког дела позивајући се на само дело; CJ.3.4.7. изражава свој став о конкретном делу и аргументовано га образлаже. | | | |

|  |
| --- |
| *Ток и садржај часа* |
| *Уводни део часа*   * Ученицима се поставља питање: Шта знате о Косовки Девојци? Шта је свадбарина? Који су вам још порези познати из историје или из разговора са старијима? |
| *Главни део часа*    Питања за анализу песме *Марко Краљевић укида свадбарину.*  Где се одвија догађај о којем пева народни певач? У којем историјском времену се он одвија? На основу чега то закључујеш?  – Како се Марко Краљевић и Косовка Девојка поздрављају и како се једно другом обраћају у песми? Шта на тај начин они исказују једно према другом? Шта је Краљевићу Марку необично у изгледу Косовке Девојке? Којом стилском фигуром је дочаран њен изглед? Шта Марко Краљевић сазнаје из одговора Косовке Девојке?  – Окарактериши Арапина прекоморца на основу онога што говори Косовка Девојка.  – Окарактериши Косовку Девојку на основу њених размишљања.  – Наведи стихове којима Косовка Девојка куне Арапина.  – Како се осећа Марко док јаше ка Арапиновом шатору? Пронађи стихове који то потврђују.  Разликуј клетву и благослов.  **Клетва** је у давна времена била саставни део негативне (црне) магије. Јавља се у  свим облицима народне књижевности. У њеној основи је веровање да ће се оно што  је изречено (што је некоме упућено) заиста испунити.  У народној епској песми *Марко Краљевић укида свадбарину* Косовка Девојка у разговору с Краљевићем Марком куне црног Арапина:  *Драги брате, незнана делијо,*  *А што питаш Арапове дворе?*  *Што и питаш? – Остали му пусти!*  Њена клетва односи се на црног Арапина јер чини зулум на Косову, насилнички се понаша  према српском становништву. Између осталог, становништву уводи још један намет – свадбарину – који сиромашни не могу да плате, па се не могу ни венчавати.  На крају ове песме уочавамо и **благослов** који народ упућује Краљевићу Марку зато што  је заштитник народа:  *Бог да живи Краљевића Марка,*  *Који земљу од зла избавио,*  *Који сатр земљи зулумћара!*  *Проста м’ била и душа и тело!*  – Како Арапова стража описује Марка Краљевића црном Арапину? Шта им на то одговара црни Арапин? Шта о његовим особинама закључујеш на основу његовог одговора?  – Како се понашају Арапове слуге када у близини угледају Марка? Због чега се тако понашају?  – Како започиње мегдан између Марка Краљевића и црног Арапина? Како се тај мегдан завршава?  –Зашто Краљевић Марко није погубио све Арапове слуге?  – Наведи стихове којима и мало и велико благосиља Краљевића Марка који је избавио земљу од зла. |
| *Завршни део часа*  - Ученицима се даје задатак да сакупе неколико клетви или благослова тако што ће питати старије из свога окружења да им дају примере. Такође ће написати у којој се ситуацији изриче та клетва или благослов. |
| *Образовни исходи за наставну јединицу:*  Ученик је у стању да:   * одреди род књижевног дела и књижевну врсту; * прави разлику између дела лирског, епског и драмског карактера; * анализира структуру лирске песме (строфа, стих, рима); * разликује појам песника и појам лирског субјекта; појам приповедача у односу на писца; * увиђа звучне, визуелне, тактилне, олфакторне елементе песничке слике; * илуструје веровања, обичаје, начин живота и догађаје у прошлости описане у књижевним делима;   уважава националне вредности и негује културноисторијску баштину.  *Анализа часа (запажања наставника)* |