|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  58. | *Наставна јединица*  Гласовне промене: *Једначење сугласника по звучности* | | |
| *Циљеви часа:*  Ученици треба да науче у којим се условима дешава гласовна промена и да своје знање примене у правилном изражавању. | | | |
| *Тип часа:* Обрада | | | |
| *Облик рада:* Фронтални, индивидуални | | | |
| *Метода рада:* Дијалошка, монолошка | | | |
| *Наставна средства:* Српски језик, 42 – 45 | | | |
| *Образовни стандарди за наставну јединицу:*  CJ.2.3.2. препознаје гласовне промене;  CJ.3.3.2. познаје гласовне промене (уме да их препозна, објасни и именује). | | | |

|  |
| --- |
| *Ток и садржај часа* |
| *Уводни део часа*    – У уводном делу часа обнављају се усвојена знања о обрађеним гласовним променама на претходним часовима. |
| *Главни део часа*    – У првом делу часа ученицима се дају примери у којима је извршено једначење сугласника по звучности. Нпр. именица бескрај.  Реч *бескрај* је сложеница. Настала је спајањем предлога *без-* и именице *крај*. Као што већ знаш, сугласник ***з*** је звучан, а сугласник ***к*** је безвучан. Када су се два сугласника различите звучности нашла један поред другог, дошло је до њиховог једначења. Први од њих, звучни консонант ***з****,* прешао је у свој безвучни парњак ***с***.  У другом делу часа наставља се са примерима.  Подсети се поделе сугласника по звучности, тако што ћеш допунити табелу.  звучни б д ђ џ / / /  безвучни к ш с х  Обрати пажњу на подвучене речи у реченицама:  На Милениној свадби сви сватови су били весели.  Највише волим да учим граматику из овог уџбеника.  У Милетовој бурегџиници праве најбољи бурек са сиром.  *сва****т*** *+ -ба* > *сва****д****ба*  *учити – у****ч*** *+ -беник* > *у****џ****беник*  *буре****к*** *+-џиница* > *буре****г****џиница*  Изводи се дефиниција.  **Једначење сугласника по звучности** је гласовна промена у  којој безвучни консонанти испред звучних прелазе у своје звучне  парњаке и обрнуто. Увек се једначи први сугласник према другом. |
| *Завршни део часа*     * У завршном делу часа пажња се поклања изузецима од гласовне промене и правописним решењима.   Наводе се примери попут вођство, Вашингтон, подтекст... |
| *Образовни исходи за наставну јединицу:*  Ученик је у стању да:   * разликује врсте гласовних промена у једноставним примерима и примењује књижевнојезичку норму.   *Анализа часа (запажања наставника)* |