|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  73. | *Наставна јединица*  Лектира: Епске народне песме о Марку Краљевићу | | |
| *Циљеви часа* Анализа текста, развијање позитивних карактерних особина, уважавање уметности. | | | |
| *Тип часа* Обрада | | | |
| *Облик рада* Фронтални | | | |
| *Метода рада* Дијалошка, аналитичко-синтетичка | | | |
| *Наставна средства* Читанка, 94 – 99 | | | |
| *Образовни стандарди за наставну јединицу:*  CJ.1.4.3. разликује основне књижевне родове: лирику, епику и драму CJ.1.4.4. препознаје врсте стиха (римовани и неримовани; осмерац и десетерац) CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, контраст) CJ.2.4.9. уме да води дневник о прочитаним књигама  CJ.3.4.1. наводи наслов дела, аутора, род и врсту на основу одломака, ликова карактеристичних тема и мотива CJ.3.4.7. изражава свој став о конкретном делу и аргументовано га образлаже CJ.3.4.8. повезује књижевноуметничке текстове с другим текстовима који се обрађују у настави | | | |

|  |
| --- |
| *Ток и садржај часа* |
| *Уводни део часа*   * Ученицима се поставља питање шта знају о вилама. Обрађује се песма *Марко Краљевић и вила.* |
| *Главни део часа*    Питања за анализу.  Које сте песме о Марку Краљевићу читали у претходним разредима? Шта на основу њих закључујеш о Марку Краљевићу?  – Ко су ликови у песми *Марко Краљевић и вила*?  – Шта је Краљевић Марко предложио своме побратиму Милошу Обилићу?  – Зашто Милош Обилић каже Краљевићу Марку да не може да испуни његову жељу?  – Зашто је вила Равијојла устрелила Милоша Обилића у грло и у *срце јуначко*?  – Како се Марко Краљевић обраћа своме Шарцу? Шта на основу његовог обраћања  закључујеш о Марковом расположењу и осећањима?  – Народни певач говори о томе шта ради Марков Шарац када је *сагледао вилу*:  *Кад је Шарац сагледао вилу,*  *По с три копља у висину скаче,*  *По с четири добре унапредак...*  Како се назива та стилска фигура? Образложи свој одговор.  – Како Краљевић Марко кажњава вилу Равијојлу?  – Зашто вила заклиње Краљевића Марка Светим Јованом?  – На шта вила Равијојла на крају песме упозорава своје *виле другарице*? Образложи свој одговор. Шта на основу њеног упозорења закључујеш о снази Краљевића Марка?  – Које особине Краљевића Марка си упознао/упознала читајући ову песму?  – У ком стиху је испевана ова народна песма?  – Издвој пет кључних догађаја у овој песми. Направи план за њено препричавање тако што ћеш издвојити најважније стихове за сваки од догађаја. |
| *Завршни део часа*  - Ученицима се даје задатак да сакупе што више информација о Марку Краљевићу у историји и епској песми и да направе паралелу на основу прикупљених података. |
| *Образовни исходи за наставну јединицу:*  Ученик је у стању да:   * одреди род књижевног дела и књижевну врсту; * прави разлику између дела лирског, епског и драмског карактера; * анализира структуру лирске песме (строфа, стих, рима); * разликује појам песника и појам лирског субјекта; појам приповедача у односу на писца; * увиђа звучне, визуелне, тактилне, олфакторне елементе песничке слике; * илуструје веровања, обичаје, начин живота и догађаје у прошлости описане у књижевним делима;   уважава националне вредности и негује културноисторијску баштину.  *Анализа часа (запажања наставника)* |