|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  86. | *Наставна јединица*  Лектира: *Епске народне песме о боју на Косову* | | |
| *Циљеви часа* Анализа текста, развијање позитивних карактерних особина, уважавање уметности. | | | |
| *Тип часа* Обрада | | | |
| *Облик рада* Фронтални | | | |
| *Метода рада* Дијалошка, истраживачка | | | |
| *Наставна средства*  Читанка, 115 – 122 | | | |
| *Образовни стандарди за наставну јединицу:*  CJ.1.4.3. разликује основне књижевне родове: лирику, епику и драму CJ.1.4.4. препознаје врсте стиха (римовани и неримовани; осмерац и десетерац) CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, контраст) CJ.2.4.9. уме да води дневник о прочитаним књигама  CJ.3.4.1. наводи наслов дела, аутора, род и врсту на основу одломака, ликова карактеристичних тема и мотива CJ.3.4.7. изражава свој став о конкретном делу и аргументовано га образлаже CJ.3.4.8. повезује књижевноуметничке текстове с другим текстовима који се обрађују у настави | | | |

|  |
| --- |
| *Ток и садржај часа* |
| *Уводни део часа*   * Ученицима се поставља питање шта знају о цару Лазару. Обрађује се песма *Цар Лазар и царица Милица.* |
| *Главни део часа*    Питања за анализу.  Како царица Милица назива кнеза Лазара за вечером уочи Косовског боја? Шта га она моли? Зашто јој је важно да уз њу остане бар један брат, да не оде у бој на Косово?   Како изгледа српска војска пред одлазак у Косовски бој? Ко је предводи? Опиши Бошка Југовића. Шта закључујеш о јунаку којем је додељено да носи барјак?   Зашто су Бошко Југовић, остала браћа царице Милице, па чак и слуга Голубан одбили да остану на двору и да не оду у бој? Шта на основу тога закључујеш о српским јунацима? Шта су све они бранили на Косову?   Окарактериши лик кнеза Лазара из ове песме. Које његове особине ти се нарочито допадају? Образложи свој одговор.   Окарактериши царицу Милицу на основу њених осећања, речи и поступака. Које су њене особине најупечатљивије? Обрати пажњу на две њене улоге – владарке и сестре.   Ко су у песми први гласници српске несреће на Косову? Шта су открили царици Милици?  Ко је други гласник догађаја на Косову? Зашто народни певач његов изглед представља на тако узнемиравајући начин? Шта је слуга Милутин испричао царици Милици о догађајима у Косовском боју? Ког јунака истиче као оног ко је испунио завет (заклетву) дат за кнежевом вечером и кога оптужује за издају? Пронађи у песми стихове који о томе говоре.   Пронађи у уџбенику за историју, у библиотеци или путем интернета податке о Вуку Бранковићу. Сазнај зашто је он у епској песми представљен као издајник, иако то у стварности није био. |
| *Завршни део часа*  - Ученицима се даје задатак да направе разлику између заклињања и преклињања. Ученици расправљају. |
| *Образовни исходи за наставну јединицу:*  Ученик је у стању да:   * одреди род књижевног дела и књижевну врсту; * прави разлику између дела лирског, епског и драмског карактера; * анализира структуру лирске песме (строфа, стих, рима); * разликује појам песника и појам лирског субјекта; појам приповедача у односу на писца; * увиђа звучне, визуелне, тактилне, олфакторне елементе песничке слике; * илуструје веровања, обичаје, начин живота и догађаје у прошлости описане у књижевним делима;   – уважава националне вредности и негује културноисторијску баштину.  *Анализа часа (запажања наставника)* |