|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  129. | *Наставна јединица*  Језичка култура: Стилске вежбе | | |
| *Циљеви часа:* Овладавање техникама причања | | | |
| *Тип часа*: Утврђивање | | | |
| *Облик рада: И*ндивидуални | | | |
| *Метода рада:* Текст метода | | | |
| *Наставна средства*: Српски језик, 118 | | | |
| *Образовни стандарди за наставну јединицу:* Ученици знају шта је препричавање, умеју на различите начине да препричају текст. CJ.1.2.2. саставља разумљиву, граматички исправну реченицу CJ.1.2.3. саставља једноставан наративни и дескриптивни текст и уме да га организује у смисаоне целине (уводни, средишњи и завршни део текста) CJ.1.2.4. уме да преприча текст | | | |

|  |
| --- |
| *Ток и садржај часа* |
| *Уводни део часа*  Дати основна упутства за стилске вежбе.   * Пред тобом су варијанте текста које је на безброј начина прерадио   Рејмон Кено у књизи *Стилске вежбе*.  У аутобусу С за време највеће гужве. Један тип од својих двадесет  шест година, са дугим вратом као да су му га истегли и са шеширом на  коме траку замењује узица. Људи силазе. Поменути тип отреса се на свог  суседа. Пребацује му да га овај гурне сваки пут када неко прође. Глас пи-  скутав и злобан. Када угледа једно слободно место, хитро се устреми на  њега. Два сата касније сретнем га поново код Кур де Рома, поред станице  Сен Лазар. Сада је у друштву неког свог друга који му каже: „Требало би  да даш да ти се пришије једно дугме на капуту”. Показује му где (на раз-  резу) и зашто. |
| *Главни део часа*  Дају се различити модели стилских вежби на основу прочитаног текста са стране 118.  Потом се даје краћи текст о јесени а ученицима се дозвољава да сачине друкчији текст на исту тему и да га на свој начин стилски обоје.  Прочитај текст о јесени. На основу тога напиши варијанте тако што ћеш применити креативну слободу у изражавању. Покушај да пишеш о јесени као новинар, или као лекар, као ученик, музичар или ликовни уметник… Можеш се изражавати метафорично или прецизно, субјективно или објективно, употребљавати ономатопеје, писати текст у аористу или у презенту, писати хумористично или тужно, ђачким жаргоном, медицинским или гурманским речником...  ЈЕСЕН  Сиво, суморно небо. Опало лишће, оголеле гране. Досадне јесење кише. Улице мокре, блатњаве. Неуредна и неугледна стазица у парку крај реке.  Само врана гракће скривена и подмукла у високом грању. Да урекне срећу. Једна веверица скисла, уплашена сама од себе, стрча низ стабло и нестаде. Где ли је шмугнула?  Зашто је овако хладно? Ево и ветар се спрема да растури купице лишћа, да развеје моје осећаје. И све тако укруг, до нових немира душе. До следећег пролећа и светлијег неба. |
| *Завршни део часа*  Ученици се изјашњавају ко је најбоље испричао. |
| *Образовни исходи за наставну јединицу:*  Ученик је у стању да:  -преприча текст на раличите начине;  – говори јасно, поштујући стандарднојезичку норму;  *Анализа часа (запажања наставника)* |