|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  102. | *Наставна јединица*  Коста Трифковић, *Избирачица* | | |
| *Циљеви часа:* Ученици треба да формирају став о књижевном делу и порукама које дело доноси. | | | |
| *Тип часа:* Анализа | | | |
| *Облик рада:* Групни, индивидуални | | | |
| *Метода рада:* Дијалошка, монолошка | | | |
| *Наставна средства:*  Читанка, 158 – 166 | | | |
| *Образовни стандарди за наставну јединицу:*  CJ.1.4.3. разликује основне књижевне родове: лирику, епику и драму; CJ.1.4.7. уочава битне елементе књижевноуметничког текста: мотив, тему, фабулу, време и место радње, лик...; CJ.1.4.8. има изграђену потребу за читањем књижевноуметничких текстова и поштује национално, књижевно и уметничко наслеђе; CJ.1.1.9. способан је за естетски доживљај уметничких дела:  CJ.2.4.1. повезује дело из обавезне лектире са временом у којем је настало и са временом које се узима за оквир приповедања; CJ.2.4.2. повезује наслов дела из обавезне лектире и род, врсту и лик из дела; препознаје род и врсту књижевноуметничког дела на основу одломака, ликова, карактеристичних ситуација; CJ.2.4.6. одређује мотиве, идеје, композицију, форму, карактеристике лика (психолошке, социолошке, етичке) и њихову међусобну повезаност; CJ.2.4.8. уочава разлику између препричавања и анализе дела; CJ.2.4.9. уме да води дневник о прочитаним књигама;  CJ.3.4.7. изражава свој став о конкретном делу и аргументовано га образлаже. | | | |

|  |
| --- |
| *Ток и садржај часа* |
| *Уводни део часа*    – Обнављају се књижевнотеоријски појмови. Објашњава се значење израза *пробирач – отирач.* |
| *Главни део часа*    – Драмски дијалог је разговор између два лица или више лица у драмском  делу.  Реплика је одговор који драмско лице даје свом саговорнику у драмском  дијалогу.  Монолог је облик приказивања драмске радње у којем јунак не разговара с  другим, већ гласно размишља о неком проблему, догађају, свом или туђем поступку.  Дидаскалије (ремарке) су објашњења и упутства која даје драмски писац  о ликовима и радњи у драми (гестови, покрети, одећа, сцена...). Оне су веома  корисне за глумце и режисере.  Комедија је настала у античкој Грчкој. У комедији се на комичан начин приступа  различитим, решивим сукобима и проблемима. Комедије увек имају срећан расплет.  Тема комедије су смешни догађаји, ликови су обични људи. Критика људског понашања у комедији изазива смех код публике. У комедији **смех** проистиче због несклада између жеља главног лика (**комичног јунака**) и могућности да се његове жеље остваре.  У комедијама се исмејавају:  **– људске слабости** или  **– слабости (мане) једног времена.**  Комедија Косте Трифковића *Избирачица* припада **комедији ситуације**.  Комедија ситуације заснива се на неспоразуму. Ситуација постаје комична због  неочекиваног обрта. Главни јунак у комедији постаје комичан зато што се ситуација коју сам ствара окреће против њега.  Лица  у драми су исто што и ликови у прози. Списак лица налази се на почетку драме. Тај  списак намењен је читаоцима како би се упознали са учесницима драмске радње.\_\_ |
| *Завршни део часа*     * Напиши састав на тему: Ко високо лети, ниско пада. |
| *Образовни исходи за наставну јединицу:*  Ученик је у стању да:   * одреди род књижевног дела и књижевну врсту; * прави разлику између дела лирског, епског и драмског карактера; * разликује заплет и расплет као етапе драмске радње; * анализира поступке ликова у књижевноуметничком делу, служећи се аргументима из текста; * уочава хумор у књижевном делу;   – препоручи књижевно дело уз кратко образложење.  *Анализа часа (запажања наставника)* |