|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  127. | *Наставна јединица* Петар Кочић, *Јаблан* | | |
| *Циљеви часа* Анализа текста, функција приповедача, врсте приповедања, стилска изражајна средства; развијање позитивних карактерних особина, уважавање уметности, развијање маштовитости. | | | |
| *Тип часа* Обрада | | | |
| *Облик рада* Фронтални | | | |
| *Метода рада* Дијалошка, аналитичко - синтетичка | | | |
| *Наставна средства* Читанка, 150 – 156 | | | |
| *Образовни стандарди за наставну јединицу:*  CJ.1.4.3. разликује основне књижевне родове: лирику, епику и драму CJ.1.4.5. препознаје различите облике казивања у књижевноуметничком тексту: нарација, дескрипција, дијалог и монолог CJ.1.4.7. уочава битне елементе књижевноуметничког текста: мотив, тему, фабулу, време и место радње, лик... CJ.1.1.9. способан је за естетски доживљај уметничких дела CJ.2.4.8. уочава разлику између препричавања и анализе дела CJ.3.4.6. тумачи различите елементе књижевноуметничког дела позивајући се на само дело CJ.3.4.7. изражава свој став о конкретном делу и аргументовано га образлаже | | | |

|  |
| --- |
| *Ток и садржај часа* |
| *Уводни део часа*  Петар Кочић (1877–1916), књижевник, рођен у Стричићима, у Босанској Крајини. Службовао је у Србији и Скопљу, а по повратку у Босну покренуо је лист *Отаџбина*. У својим делима оштро је критиковао прилике у којима се налазило босанско село под аустријском окупацијом. Главна дела су му: *Јазавац пред судом* и *Суданија* и збирке приповедака *С планине и испод планине* и *Јауци са Змијања.*  У којим се делима помињу животиње као главни актери? Наведи и образложи њихове особине. Које сте приповетке читали у петом разреду у којима је приказан живот људи на селу? Шта су биле теме тих приповедака? |
| *Главни део часа*    После прочитане приче следи следи разговор:  Која је тема ове приповетке? Где се одвија њена радња? У које историјско време се  догађа? Ко су ликови у овој приповеци?   Како је у причи дат физички портрет дечака Лује? Како се Лујо понаша према Јаблану? Због чега? О чему Лујо будан сања?   Пронађи опис планинског села у ноћи. Које стилске фигуре је приповедач употребио да би дочарао тај пејзаж? Који опис ти се највише допао? Образложи свој одговор.   Пронађи опис планинске зоре. Коју стилску фигуру је приповедач најчешће користио како би дочарао зору у планини? Шта је постигао употребом те стилске фигуре?   Описи планинског села ноћу и планинске зоре у одломку имају улогу да успоре, тј. зауставе фабулу. Која је улога описа атмосфере уочи *мејдана* Јаблана и царског бика?   Како се уочи *мејдана* осећа Лујо? У каквом односу су атмосфера пред двобој и његова осећања?   Чија је стварна жеља исказана реченицама које Лујо изговара: *Је л’ де, да ћеш ти њега надбости*? *Нека је он царски*! Шта то говори о осећањима и жељама српског становништва у тадашњој Босни?   Шта Лујо исказује у разговору с пољаром? Које Лујине особине уочаваш на основу тог разговора? Чије су особине, у ствари, представљене Лујиним особинама?   Како је описано Лујино психичко стање за време подбадања бикова?   Зашто је кнез био преплашен када је видео да је Јаблан савладао Рудоњу?   Упореди однос који има Марко са Шарцем и дечак Лујо са својим биком Јабланом.   Наведи неколико порука овог одломка. |
| *Завршни део часа*  Домаћи задатак: Зашто волим животиње.  *.* |
| *Образовни исходи за наставну јединицу:*  Ученик је у стању да:   * одреди тему и главне и споредне мотиве, * чита са разумевањем и опише свој доживљај различитих врста књижевних дела, * анализира узрочно-последично низање мотива, * илуструје особине ликова примерима из текста, * вреднује поступке ликова и аргументовано износи ставове.   *Анализа часа (запажања наставника)* |