|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  43. | *Наставна јединица*  Гласовне промене: *Промена Л у О* | | |
| *Циљеви часа:* Ученици треба да науче у којим се условима јавља промена Л у О и да своје знање примене у правилном изражавању. | | | |
| *Тип часа* Обрада | | | |
| *Облик рада* Фронтални, индивидуални | | | |
| *Метода рада* Дијалошка, монолошка | | | |
| *Наставна средства*  Српски језик, 34 – 36 | | | |
| *Образовни стандарди за наставну јединицу:*  CJ.2.3.2. препознаје гласовне промене;  CJ.3.3.2. познаје гласовне промене (уме да их препозна, објасни и именује). | | | |

|  |
| --- |
| *Ток и садржај часа* |
| *Уводни део часа*    – У уводном делу часа обнављају се усвојена знања о непостојаном А. |
| *Главни део часа*    – Ученицима се дају задаци:  Прочитај одломак из комедије *Избирачица* Косте Трифковића. Упореди подвучене речи.  Подвучене речи *просилац* и *просиоци* су облици у номинативу једни-  не и номинативу множине. Запажаш да се у номинативу множине јавља  самогласник *о*, а у номинативу једнине – сонант *л*.  проси**(л)** + ац >просилац  **Промена *л* у *о*** се вршила тако што је свако *л* на крају слога или  на крају речи прелазило у *о*.  Трагове ове промене запажамо у следећим случајевима:  а) у облицима једнине мушког рода радног глаголског придева  (*радио – радила, учио – учила, певао – певала*);  б) код именица женског рода које се завршавају на -*ница*  (*учионица, радионица, читаоница*);  в) код неких придева у номинативу једнине мушког рода  (*цео – цела, весео – весела, дебео – дебела*);  г) у номинативу једнине неких именица  (*део – дела, предео – предела, петао – петла*);  д) код именица које се завршавају на *-лац*  (*гледа****л****ац – гледа****о****ца – гледа****л****аца*, *слуша****л****ац – слуша****о****ца – слуша****л****аца*). |
| *Завршни део часа*    У завршном делу часа уче се изузеци од гласовне промене.  У многим речима страног порекла и новијим домаћим речима није дошло до промене *л* у *о*, па тако имамо облике: *фудбал, пенал, журнал, адмирал, генерал, конзул; жалба, молба, ждрал, бол, неваљалац, стрелац* итд. |
| *Образовни исходи за наставну јединицу:*  Ученик је у стању да:   * разликује врсте гласовних промена у једноставним примерима и примењује књижевнојезичку норму.   *Анализа часа (запажања наставника)* |