|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  90. | *Наставна јединица*  Показне заменице | | |
| *Циљеви часа:*  Ученици треба да примене знање о писању неличних именичких заменица. | | | |
| *Тип часа:* Обрада | | | |
| *Облик рада:* Фронтални, индивидуални | | | |
| *Метода рада:* Дијалошка, монолошка | | | |
| *Наставна средства:* Српски језик, 69 – 72 | | | |
| *Образовни стандарди за наставну јединицу:*  CJ.1.3.4. препознаје врсте речи; зна основне граматичке категорије променљивих речи; примењује књижевнојезичку норму у вези с облицима речи CJ.2.3.3. познаје врсте речи; препознаје подврсте речи; уме да одреди облик променљиве речи  CJ.3.3.4. познаје подврсте речи; користи терминологију у вези са врстама и подврстама речи и њиховим граматичким категоријама | | | |

|  |
| --- |
| *Ток и садржај часа* |
| *Уводни део часа*    – У уводном делу часа ученици обнављају градиво о заменицама. Одговарају на питање: зашто се једне зову именичке а друге придевске. |
| *Главни део часа*    Обрати пажњу на подвучене речи.  Г. МИКА: Чекајте, ја ћу да му кажем. (Оде на лева врата, отвори их и говори.) Свето, зове те овамо господин начелник, и понеси онај твој речник... Онај, де, што записујеш стране речи. (...)  НАЧЕЛНИК (шета и диктира): „Као добар познавалац како свих осталих тако и политичких прилика у овоме крају, част ми је известити вас да ни у моме срезу ни у вароши нема аналфабета, сем једног јединог, а тај је школски надзорник.”  Напиши на које се именице односе следеће заменице:  **онај**  **овај**  **тај**  **овоме .**  Овакве заменице називају се **показне,** јер упућују показујући на лица или предмете.  Када се упућује на појам у близини говорног лица (1. лице), користи се заменица **овај**;  \* када је тај појам у близини лица коме се говори (2. лице) – **тај**;  \* када је у близини лица које није присутно (3. лице) – **онај**.  Хоћу ***овај*** сладолед!  Хоћу ***тај*** сладолед!  Хоћу ***онај*** сладолед!  Маша је купила ***овакву*** јакну.  Маша је купила ***такву*** јакну. } особина  Маша је купила ***онакву*** јакну.  Јурио ме је ***оволики*** пас.  Јурио ме је ***толики*** пас. } величина (количина)  Јурио ме је ***онолики*** пас.  Показне заменице упућују и на особине лица и предмета, али и на величину (количину).  **Показне заменице** упућују на лица и предмете, њихове особине и величину.  Показне заменице, као и све придевске заменице, имају облике за сва три рода, оба броја и мењају се по падежима. |
| *Завршни део часа*  Ученици вежбају на задацима.    Допуни следеће реченице одговарајућом показном заменицом.  Младен је купио бицикл.  Никад се нисам дружила са дечацима.  Павле је уловио рибу.  Не тражите ништа од људи.  Одреди службу показних заменица у следећим реченицама.  Волим да једем овакве колаче.  Торта је била оволика.  Поред атрибутске службе коју најчешће врше,  имају и службу именског дела предиката.  Подвуци показне заменице и напиши како гласе у  номинативу једнине.  Ништа нисам чуо од толике галаме.  Где си кренуо са тим папагајем?  Одавно није пало оволико кише.  Плашим се оваквих олуја.  Подвуци све показне заменице у следећем одломку:  Нема те кичице, која би била у стању да ову раскошну игру боја пренесе на платно, па ни саму боју снега; она је и бела и плава, и бисерна, и сребрнаста и румена. А већ небо! Да сам сликар, ја бих са ове висине треснуо сав свој сликарски прибор у дубину, да га никад више не узмем у руке.(...) Све боје које трепере кроз овај прозор само су одсјај Сунчеве светлости. И ове јеле, и оне стене, па и само небо, све су то тамна тела!  (*Кроз васиону и векове*, М. Миланковић)\_\_ |
| *Образовни исходи за наставну јединицу:*  Ученик је у стању да:   * одреди врсте и подврсте заменица, као и њихов облик.   *Анализа часа (запажања наставника)* |