|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  50. | *Наставна јединица*  Лектира: *Обредне лирске народне песме (додолске)* | | |
| *Циљеви часа:* Ученици треба да се упознају са обичајима нашег народа и са песмама које су везане за прошлост. | | | |
| *Тип часа:*  Анализа | | | |
| *Облик рада:* Групни, индивидуални | | | |
| *Метода рада:* Дијалошка, монолошка | | | |
| *Наставна средства:* Читанка, 81 – 83 | | | |
| *Образовни стандарди за наставну јединицу:*  CJ.1.4.2. разликује типове књижевног стваралаштва (усмена и ауторска књижевност); CJ.1.4.6. препознаје постојање стилских фигура у књижевноуметничком тексту (епитет, поређење, ономатопеја); CJ.1.1.9. способан је за естетски доживљај уметничких дела;  CJ.2.4.5. препознаје и разликује одређене (тражене) стилске фигуре у књижевноуметничком тексту (персонификација, хипербола, градација, контраст); CJ.3.4.5. одређује и именује врсту стиха и строфе. | | | |

|  |
| --- |
| *Ток и садржај часа* |
| *Уводни део часа*    – У уводном делу часа обнављају се усвојена знања из народне књижевности везана за обредне песме. Које су карактеристике обрађених песама? |
| *Главни део часа*    – У првом делу часа наставник говори о одликама народне књижевности.   * У другом делу часа читају се додолске песме и постављају питања за њихову анализу.   Шта се призива додолским песмама? Због чега?   Ко су додоле? Како је одевена главна додола?   Који је припев у овим песмама?   Одреди број слогова у стиховима у овој додолској песми. Колико слогова има припев,  а колико други стихови?   Сети се мелодије додолске песме *Ми идемо* коју си учио/учила у трећем разреду на часовима Музичке културе. Отпевај је с другарима из одељења.  ДОДОЛСКЕ ПЕСМЕ сврставају се у ЛЕТЊЕ ОБРЕДНЕ ПЕСМЕ.  Оне се певају за време суша. Њима је призивана киша. Певају их девојке – *додоле*.  Главна додола би се украсила различитом травом и цвећем. Када дођу пред нечију  кућу, главну додолу домаћица полива водом, а она игра. Припев у додолским песмама јесте израз *ој додо, ој додо ле!* |
| *Завршни део часа*     * У завршном делу часа ученици са наставником изводе закључке о обичајима нашег народа у прошлости. |
| *Образовни исходи за наставну јединицу:*  Ученик је у стању да:   * одреди род књижевног дела и књижевну врсту; * прави разлику између дела лирског, епског и драмског карактера; * анализира структуру лирске песме (строфа, стих, рима); * разликује појам песника и појам лирског субјекта; појам приповедача у односу на писца; * увиђа звучне, визуелне, тактилне, олфакторне елементе песничке слике; * илуструје веровања, обичаје, начин живота и догађаје у прошлости описане у књижевним делима;   уважава националне вредности и негује културноисторијску баштину.  *Анализа часа (запажања наставника)* |