|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  48. | *Наставна јединица*  Гласовне промене: *Сибиларизација* | | |
| *Циљеви часа:*  Ученици треба да науче у којим се условима дешава палатализација и да своје знање примене у правилном изражавању. | | | |
| *Тип часа:* Обрада | | | |
| *Облик рада:* Фронтални, индивидуални | | | |
| *Метода рада:* Дијалошка, монолошка | | | |
| *Наставна средства:* Српски језик, 39 – 42 | | | |
| *Образовни стандарди за наставну јединицу:*  CJ.2.3.2. препознаје гласовне промене;  CJ.3.3.2. познаје гласовне промене (уме да их препозна, објасни и именује). | | | |

|  |
| --- |
| *Ток и садржај часа* |
| *Уводни део часа*    – У уводном делу часа обнављају се усвојена знања о палатализацији. |
| *Главни део часа*    – У првом делу часа ученицима се дају примери у којима је извршена сибиларизација. Нпр. Упореди и следеће примере:  У дворишту се налази велики орах.  Највише волим колаче са орасима.  ора**х-** + -*има* > ора**с**има  Носорог је сисар из породице копитара.  Носорози имају велико тело и кратке, дебеле ноге.  носоро**г-** + -*и* > носоро**з**и  Сибиларизација се најчешће врши у:  а) дативу и локативу једнине именица женског рода чија се основа  завршава на *к, г, х*: *рука – руци, слога – слози, снаха – снаси*;  б) неким падежима множине именица мушког рода чија се основа завршава на *к, г, х*: *јунак* – *јунаци – јунацима*, *бубрег* – *бубрези – бубрезима* и сл.;  в) неким глаголским облицима : *сећи (сек-) – сеци, лећи (лег-) – лези* и др.  До сибиларизације не долази у појединим случајевима. То су изузеци од овог правила. На пример:  Рекао сам Олги да ми се једу палачинке.  Њеној баки није било тешко да их спреми.  **Сибиларизација** је гласовна промена при којој задњонепчани сугласници ***к***, ***г***, ***х*** испред вокала ***и*** прелазе у зубне ***ц***, ***з***, ***с***. |
| *Завршни део часа*     * У завршном делу часа пажња се поклања изуцима од гласовне промене. Ученици сами дају примере. |
| *Образовни исходи за наставну јединицу:*  Ученик је у стању да:   * разликује врсте гласовних промена у једноставним примерима и примењује књижевнојезичку норму.   *Анализа часа (запажања наставника)* |