|  |  |  |  |
| --- | --- | --- | --- |
|  | | *Разред и одељење* VI | *Датум* |
| *Редни број часа*  59. | *Наставна јединица*  Гласовне промене: *Једначење сугласника по месту изговора* | | |
| *Циљеви часа:*  Ученици треба да науче у којим се условима дешава гласовна промена и да своје знање примене у правилном изражавању. | | | |
| *Тип часа:* Обрада | | | |
| *Облик рада:* Фронтални, индивидуални | | | |
| *Метода рада:* Дијалошка, монолошка | | | |
| *Наставна средства:* Српски језик, 48 – 51 | | | |
| *Образовни стандарди за наставну јединицу:*  CJ.2.3.2. препознаје гласовне промене;  CJ.3.3.2. познаје гласовне промене (уме да их препозна, објасни и именује). | | | |

|  |
| --- |
| *Ток и садржај часа* |
| *Уводни део часа*    – У уводном делу часа обнављају се усвојена знања о зубним и предњонепчаним сугласницима. |
| *Главни део часа*    – У главном делу часа ученицима се дају примери у којима је извршено једначење по месту изговора. Нпр. именица *чежња* изведена је од глагола чезнути.  Када упоредиш глагол *чезнуо* (инфинитив глагола је *чезнути*) и именицу *чежња*, уочаваш да се у првом примеру јавља зубно *з*, а у другом – предњонепчано *ж*.  *чезнути – че****з-*** *+ -****њ****а > че****жњ****а*  Зубни сугласник *з* се нашао испред предњонепчаног *њ*, па је прешао у себи најсроднији предњонепчани сугласник *ж*.  **Једначење сугласника по месту изговора** је гласовна промена у којој се зубни сугласници ***з*** и ***с***, када се нађу испред предњонепчаних сугласника, једначе са њима и прелазе у себи најсродније предњонепчане сугланике ***ж*** и ***ш***.    На пример:  *стан – ста****н + -б****ени > ста****мб****ени*  *одбрана – одбра****н-*** *+ -****б****ени > одбра****мб****ени*  *прехрана – прехра****н- + -б****ени > прехра****мб****ени*  Једначење сугласника по месту изговора врши се и када се надзубни (алвеоларни) сугласник ***н*** нађе испред уснених сугласника ***б*** и **п**. Тада глас ***н*** прелази у уснени сугласник ***м***, осим у случајевима када је реч сложена.  стамбени странпутица  одбрамбени  зелембаћ АЛИ црвенперка  прехрамбени  Марко је одбранио два пенала.  Богдан игра као одбрамбени играч.  Једанпут је и Коста дао победнички гол.  Ово једначење обично настаје пошто се изврше друге гласовне промене:  а) једначење сугласника по звучности  (*из-+ чистити > ис-+ чистити > ишчистити*);  б) јотовање  (*лист + -је > лисће > лишће*);  в) палатализација  (*даска – дас****к-*** *+ -ица > дасчица > дашчица*). |
| *Завршни део часа*     * У завршном делу часа пажња се поклања изуцима од гласовне промене.   До ове промене не долази у сложеницама, када се префикс завршава зубним ***с*** или **з**, а други део сложенице почиње предњонепчаним **љ** или **њ**:  Сљушти кору са јабуке.  Разљутила сам се после утакмице. |
| *Образовни исходи за наставну јединицу:*  Ученик је у стању да:   * разликује врсте гласовних промена у једноставним примерима и примењује књижевнојезичку норму.   *Анализа часа (запажања наставника)* |